ธุรกิจพีวีซีรุ่ง TPC โชว์งบ Q3/58 โตกว่า 70%
TPC โชว์งบ Q3/58 โตกว่า 70% หลังธุรกิจที่เกี่ยวเนื่องกับพีวีซีทำกำไร และมีรายได้จากเงินปันผลที่เพิ่มขึ้น
27 ต.ค. 2558

บริษัท ไทยพลาสติกและเคมีภัณฑ์ จำกัด (มหาชน) หรือ TPC และบริษัทย่อย รายงานผลการดำเนินงานไตรมาส 3 ปี 2558 สิ้นสุดวันที่ 30 ก.ย.58 มีกำไรสุทธิ 688.72 ล้านบาท หรือมีกำไรสุทธิ 0.79 บาทต่อหุ้น เพิ่มขึ้น 72.38% จากไตรมาสเดียวกันในปีก่อนที่มีกำไรสุทธิ 399.53 ล้านบาท หรือมีกำไรสุทธิ 0.46 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.59 พันล้านบาท หรือมีกำไรสุทธิ 0.83 บาทต่อหุ้น เพิ่มขึ้น 118.59% จากช่วงเดียวกันในปีก่อนที่มีกำไรสุทธิ 728.54 ล้านบาท หรือมีกำไรสุทธิ 0.46 บาทต่อหุ้น
 
ทั้งนี้ ผลการดำเนินงานในไตรมาสดังกล่าวมีกำไรเพิ่มขึ้นตามธุรกิจที่เกี่ยวเนื่องกับพีวีซี รวมถึงมีรายได้จากเงินปันผลที่เพิ่มขึ้น